ОШ „СЛОБОДАН БАЈИЋ ПАЈА“

Н О В И К А Р Л О В Ц И

Главна бр. 31.

Дел. бр. 397/1.

Датум: 04. 07. 2022. године

На основу чланова 99.100. и 119 став 1. тачка 1) Закона о основама система образовања и васпитања (Сл.гласник РС бр. 88/2017, 27/2018 - др. закон, 10/2019, 27/2018 - др. закон, 6/2020 и 129/2021) и члана 285 Статута ОШ „Слободан Бајић Паја” Нови Карловци, бр: 99/1 од 27.02.2018. године, Школски одбор Основне школе „Слободан Бајић Паја” Нови Карловци, на седници одржаној дана, 04.07.2022. године једногласно, **д о н о с и :**

### ИЗМЕНЕ И ДОПУНЕ СТАТУТА Основне школе „Слободан Бајић Паја“ у Новим Карловцима, бр. 99/1 од 27.02.2018. године

### Члан 1.

### У члану 36 Статута Основне школе „Слободан Бајић Паја” Нови Карловци, бр. 99/1 од 27.02.2018. године, мења се став 1 у целости, и сада гласи:

„Образовно-васпитни рад остварује се у току школске године, која почиње 1. септембра, извођењем химне Републике Србије, а завршава се 31. августа наредне године.“

**Члан 2.**

### Члан 79 Статута Основне школе „Слободан Бајић Паја” Нови Карловци, бр. 99/1 од 27.02.2018. године, мења се у целости, и сада гласи:

### „Школском одбору престаје дужност истеком мандата.

### Скупштина општине Инђија разрешиће, пре истека мандата, поједине чланове, укључујући и председника или орган управљања установе, на лични захтев члана, као и у случају да:

1) орган управљања доноси незаконите одлуке или не доноси одлуке које је на основу закона и статута дужан да доноси;

2) члан органа управљања неоправданим одсуствовањима или несавесним радом онемогућава рад органа управљања;

3) у поступку преиспитивања акта о именовању утврди неправилности;

4) скупштина јединице локалне самоуправе покрене иницијативу за разрешење члана органа управљања именованог на њен предлог;

5) савет родитеља покрене иницијативу за разрешење члана органа управљања именованог на његов предлог;

6) васпитно-образовно, односно наставничко и педагошко веће покрене иницијативу за разрешење члана органа управљања именованог на његов предлог;

7) наступи услов из члана 78. став 1. овог закона.

Испуњеност услова из става 3. тач. 1)-3) и 5) овог члана, утврђује просветни инспектор о чему обавештава надлежни орган јединице локалне самоуправе.

Изборни период новоименованог појединог члана органа управљања траје до истека мандата органа управљања.“

**Члан 3.**

### Члан 80 Статута Основне школе „Слободан Бајић Паја” Нови Карловци, бр. 99/1 од 27.02.2018. године, мења се у целости, и сада гласи:

„Када Министарство утврди неправилности у поступку именовања, односно разрешења органа управљања, скупштина општине Инђија дужна је да одмах, а најкасније у року од 15 дана од дана достављања акта којим се налаже мера, отклони утврђене неправилности.

Ако скупштина општине Инђија не покрене поступак за преиспитивање акта о именовању, односно разрешењу органа управљања и не усагласи га са законом, у року из претходног става овог члана, министар разрешава постојећи и именује привремени орган управљања установе најкасније у року од 15 дана.“

### Члан 4.

### У члану 82 став 1 тачка 20. Статута Основне школе „Слободан Бајић Паја” Нови Карловци, бр. 99/1 од 27.02.2018. године, мења се у целости, и сада гласи:

„одлучује о правима и обавезама и одговорностима директора установе“

**Члан 5.**

Члан 113 Статута Основне школе „Слободан Бајић Паја” Нови Карловци, бр. 99/1 од 27.02.2018. године, мења се у целости, и сада гласи:

„Правне послове у установи обавља секретар.

Секретар мора да има образовање из области правних наука у складу са чланом 140. став 1. овог закона, савладан програм обуке и дозволу за рад секретара (у даљем тексту: лиценца за секретара).

Секретар се уводи у посао и оспособљава за самосталан рад савладавањем програма за увођење у посао и полагањем испита за лиценцу секретара. Секретару - приправнику директор одређује ментора са листе секретара установа коју утврди школска управа.

Секретар је дужан да у року од две године од дана заснивања радног односа положи испит за лиценцу за секретара.

Трошкове полагања испита из става 4. овог члана сноси установа.

Министарство издаје лиценцу за секретара.

Секретару који не положи испит за лиценцу за секретара у року из става 4. овог члана престаје радни однос.

Секретар који има положен стручни испит за секретара, правосудни или стручни испит за запослене у органима државне управе или државни стручни испит, сматра се да има лиценцу за секретара.

Лиценца за секретара одузима се секретару који је осуђен правоснажном пресудом за повреду забране из чл. 110-113. овог закона, за кривично дело или привредни преступ у вршењу дужности.

Ближе услове за рад секретара, стандарде компетенција и програме обука, стално стручно усавршавање, припрема кандидата за полагање испита за лиценцу секретара, програм испита за лиценцу секретара, начин и програм увођења у посао, начин, поступак и рок за пријаву полагања испита, састав и начин рада комисије Министарства, односно надлежног органа аутономне покрајине пред којом се полаже испит, садржај и образац лиценце за секретара, начин вођења регистра издатих лиценци за секретара, накнаде за рад чланова комисије и остала и друга питања у вези са радом секретара установе, прописује министар.“

### Члан 6.

### У члану 132 став 2. Статута Основне школе „Слободан Бајић Паја” Нови Карловци, бр. 99/1 од 27.02.2018. године, мења се у целости, и сада гласи:

„Одељењско веће чине наставници који изводе наставу у одређеном одељењу и одељењски старешина и када не изводи наставу у том одељењу“

### Члан 7.

У члану 175 став 5. Статута Основне школе „Слободан Бајић Паја” Нови Карловци, бр. 99/1 од 27.02.2018. године, мења се у целости, и сада гласи:

„Ученик се оцењује најмање четири пута у полугодишту, а ако је недељни фонд часова обавезног предмета, изборног програма и активности један час - најмање два пута у полугодишту.“

### Члан 8.

У члану 254 став 12. и став 13. Статута Основне школе „Слободан Бајић Паја” Нови Карловци, бр. 99/1 од 27.02.2018. године, мења се у целости, и сада гласи:

„Када је образовање стечено у систему војног школства, а врста образовања не одговара врсти образовања која је прописана чланом 140. овог закона, министар, по претходно прибављеном мишљењу одговарајуће високошколске установе, решењем утврђује да ли је врста образовања одговарајућа за обављање послова наставника, васпитача, односно стручног сарадника.

Када је образовање стечено у иностранству, а врста образовања не одговара врсти образовања која је прописана чланом 140. овог закона, министар, по претходно прибављеном мишљењу одговарајуће високошколске установе, решењем утврђује да ли је врста образовања одговарајућа за обављање послова наставника, васпитача, односно стручног сарадника.“

### Члан 9.

У члану 256 став 10. Статута Основне школе „Слободан Бајић Паја” Нови Карловци, бр. 99/1 од 27.02.2018. године, мења се у целости, и сада гласи:

„Уколико надлежни орган не организује полагање испита за лиценцу приправнику који је у законом прописаном року пријављен за полагање испита за лиценцу, рок за полагање испита за лиценцу се продужава до организовања испита.“

### Члан 10.

У члану 260 Статута Основне школе „Слободан Бајић Паја” Нови Карловци, бр. 99/1 од 27.02.2018. године, после става 8 додају се нови ставови 9,10,11,12 и 13, који гласе:

„Лице из става 7. овог члана савладава програм за увођење у посао и полагање испита за лиценцу под непосредним надзором наставника, васпитача и стручног сарадника који има лиценцу.

Установа и лице из става 7. овог члана закључују уговор о увођењу у посао у трајању од најмање годину, а најдуже две године.

Уговором из става 10. овог члана не заснива се радни однос.

Лице из става 7. овог члана има право да учествује у раду стручних органа без права одлучивања и нема право да оцењује ученике у школи.

Трошкове полагања испита за лиценцу сноси лице из става 7. овог члана.“

### Члан 11.

Наслов испред члана 261 Статута Основне школе „Слободан Бајић Паја” Нови Карловци, бр. 99/1 од 27.02.2018. године, мења се и сада гласи

„Стручно усавршавање и професионални развој наставника, васпитача и стручног сарадника и секретара.“

Такође, у члану 261 став 7. Статута Основне школе Статута Основне школе „Слободан Бајић Паја” Нови Карловци, бр. 99/1 од 27.02.2018. године, брише се у целости, а додају се нови ставови 7 и 8 који сада гласе:

„Приоритетне области стручног усавршавања за период од три године прописује министар на предлог директора Завода за унапређивање образовања и васпитања.

Облике стручног усавршавања, програме и начин организовања сталног стручног усавршавања, услове, орган који одлучује о стицању звања и поступак напредовања, стицање звања у току стручног усавршавања наставника, васпитача, стручних сарадника и секретара, образац уверења о савладаном програму, садржај портфолија и друга питања од значаја за стручно усавршавање, прописује министар.“

### Члан 12.

Члан 264 Статута Основне школе Статута Основне школе „Слободан Бајић Паја” Нови Карловци, бр. 99/1 од 27.02.2018. године, мења се у целости, и сада гласи:

„Пријем у радни однос на неодређено време врши се на основу конкурса који расписује директор.

Директор доноси одлуку о расписивању конкурса. Кандидати попуњавају пријавни формулар на званичној интернет страници Министарства, а потребну документацију, заједно са одштампаним пријавним формуларом достављају установи.

Конкурс спроводи конкурсна комисија коју именује директор. Комисија има најмање три члана. Секретар установе пружа стручну подршку конкурсној комисији.

Комисија утврђује испуњеност услова кандидата за пријем у радни однос из члана 139. овог закона, у року од осам дана од дана истека рока за пријем пријава.

Кандидати из става 4. овог члана у року од осам дана упућују се на психолошку процену способности за рад са децом и ученицима коју врши надлежна служба за послове запошљавања применом стандардизованих поступака.

Конкурсна комисија сачињава листу кандидата који испуњавају услове за пријем у радни однос у року од осам дана од дана пријема резултата психолошке процене способности за рад са децом и ученицима.

Конкурсна комисија обавља разговор са кандидатима са листе из става 6. овог члана, сачињава образложену листу свих кандидата који испуњавају услове и доставља је директору у року од осам дана од дана обављеног разговора са кандидатима.

Директор установе доноси решење о избору кандидата по конкурсу у року од осам дана од достављања образложене листе из става 7. овог члана.

Кандидат незадовољан решењем о изабраном кандидату може да поднесе жалбу органу управљања, у року од осам дана од дана достављања решења из става 8. овог члана.

Орган управљања о жалби одлучује у року од 15 дана од дана подношења жалбе.

Кандидат који је учествовао у изборном поступку има право да, под надзором овлашћеног лица у установи, прегледа сву конкурсну документацију, у складу са законом.

Ако по конкурсу није изабран ниједан кандидат, расписује се нови конкурс у року од осам дана.

Решење из става 8. овог члана оглашава се на званичној интернет страници Министарства, када постане коначно.“

### Члан 13.

У члану 269 у ставу 1. Статута Основне школе „Др Ђорђе Натошевић“ у Новом Сланкамену, бр. 44/1 од 23.02.2018. године, после тачке 3) додаје се тачка 3а), која гласи:

„3а) податке за одређивање телесног и моторичког статуса ученика у оквиру образовно-васпитног система, добијених кроз систем праћења телесног и моторичког статуса ученика у оквиру наставе физичког и здравственог васпитања.“

### Члан 14.

Измене и допуне Статута школе ступају на снагу осмог дана од дана објављивања на огласној табли школе.

**ПРЕДСЕДНИК ШКОЛСКОГ ОДБОРА**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Милка Мрђа*

Измене и допуне Статута школе објављене су на огласној табли школе дана 04.07.2022. године.

Секретар школе

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_